آوروپا بیرلیگی‌نین خاریجی ایشلر و امنیت سیاستلری عالی نماینده‌سی فدریکا موگرینی، آوروپا بیرلیگینین فیلیسطینه دستگینی تکرارلادی.
موگرینی، رسمی سفر اوچون بلژیک‌ین پایتختی بوکسل‌ده یئرلشن فیلیسطین دولت باشقانی محمود عباس ایله گؤروشمه‌سی‌نین سونرا بیرگه مطبوعات کونفرانسی کئچیریب.
آوروپا بیرلیگی‌نین ایسرائیل-فیلیسطین موناقیشه‌سینه دایر موضع‌نین دییشمدیگینی بیل‌دیرن موگرینی،
اؤنجه‌لیکله آوروپا بیرلیگی‌نین، قودسون ایسرائیل و فیلیسطینین اورتاق پایتختی اولا‌جاق شکیلده، ایکی دولت‌لی حلّ دایر قطعی دستگینی تکرار ائتمک ایستییرم" دئیه دانیشدی.
بو حلّین "تک، رئالیست و تطبیق اولونان" واریانت اولدوغونو قید ائدن موگرینی، آنجاق بو شکیلده طرف‌لرین قانونی طلب‌لری‌نین یئرینه یئتیریلمه‌سینی دئییب.
موگرینی، بوتون طرف‌لرله علاقه حالیندا اولان آوروپا بیرلیگی‌نین، ایسرائیلین غیری-قانونی یهودی مسکونلاشما یئرلری سیاستینه قارشی اولدوغونو وورغولایا‌راق،
بو کریتیک دؤورده فیلیسطین خالقینا و فیلیسطین پرزیدنتی محمود عباسا آوروپا بیرلیگی‌نین دستگی‌نین داوام ائدجگینی تصدیق ائتمک ایستییرم" دئیه دانیشدی.
محمود عباس دا آوروپا بیرلیگی‌نین فیلیسطینه وئردیگی دسته‌یه دقتی چکه‌رک،
آوروپا بیرلیگی‌نین یاخین شرق‌دکی بو پروسه‌ده عدالت‌لی حلّه چاتیلماسی اوچون رول اویناماسی لازیم اولدوغونا اینانیریق" دئدی.
ایکی دولت‌لی حلّ و باریش اوچون دانیشیق‌لارا داوام ائتدیریلمه‌سین‌دن یانا اولدوق‌لاری‌نین وورغولایان عباس،
سورونون حلّ ائدیلمه‌سی یولوندا قارشیلاشدیغیمیز چتین‌لیک‌لره باخمایا‌راق یئرلی، بؤلگه‌سل و اولوسلار آراسی سویه‌ده ترورچولوق و رادیکالیزمله موباریزه موضوعسون‌داکی قرارلیغیمیزی داوام ائتدیرجگیک" ایفاده‌لرینی ایستیفاده ائتدی.
عباس، بیرلشمیش میللتلرامنیت شوراسی و بمت عمومی قورولو طرفین‌دن داها اوّل مسئله‌یه دایر قبول اولونان قرارلاری خاطیرلادا‌راق "بو قرارلارین بمت آرشیو‌لرینده بیر کاغیذ پارچاسی اولا‌راق قالماسی دوشونوله‌بیلمز دئیه دانیشدی.
آوروپا بیرلیگی‌‌نی بیر اورتاق اولاراق حساب ائتدیک‌لرینه ایشاره ائدن عباس،
عضو دولت‌لری سرعتله فیلیسطین دولتینی تانیماغا چاغیریرام. فیلیسطین دولتی‌نین تانینماسی دانیشیق‌لارین داوام ائتمه‌سی آراسیندا بیر ضدیت یوخدور" دئدی.
